נקמה (סדרת טלוויזיה)

נקמה (באנגלית: Revenge) היא סדרת דרמה אמריקאית שעלתה לשידור ב-21 בספטמבר ב-2011 ברשת ABC. יוצר הסדרה הוא מייק קליי ומככבים בה ניק וקסלר, מדלין סטו ואמילי ואן קאמפ. הסדרה מבוססת באופן רופף על הרומן "הרוזן ממונטה כריסטו" במונחים של עלילה. לסדרה אושרה עונה שנייה לאחר שידור הפרקים הראשונים של עונתה הראשונה בשל רייטינג שבועי גבוה.

מדלין סטו הועמדה לפרס גלובוס הזהב לשחקנית ראשית מצטיינת בסדרת דרמה, בעוד הסדרה הועמדה לפרס סדרת דרמה חדשה מועדפות בטקס פרסי בחירת הקהל 2012. "נקמה" הפכה לסדרה בעלת הרייטינג הגבוה ביותר של רשת ABC בימי רביעי ב-22:00 מאז העונה השלישית של "אבודים".

"נקמה" הסתיימה אחרי ארבע עונות ב-10 במאי 2015. מאוחר יותר נודעה האפשרות לסדרת ספין אוף.

סקירת סדרה

עלילה
אמילי ת'ורן (אמילי ואן קאמפ) מגיעה להמפטונס ושוכרת בית חוף ליד אחוזת משפחת גרייסון לקיץ. אמילי היא בעצם אמנדה קלארק, שאביה, דייוויד קלארק, הופלל בעוון בגידה כשהיא הייתה קטנה. לאחר משפט ארוך, הוא נשפט למאסר עולם, ונרצח בכלא על ידי סוכנים של האנשים שהפלילו אותו. אמנדה הופרדה ממנו לאחר משפטו ולא ראתה אותו מאז. עכשיו, היא חזרה להמפטונס כאישה צעירה בשנות ה-20 המאוחרות לחייה בשביל לנקום במי שעשה עוול לה ולאביה. המטרה העיקרית שלה היא ויקטוריה גרייסון (מדלין סטו), האם המהוללת של משפחת גרייסון, שניהלה רומן עם דייוויד ולאחר מכן גם הסגירה אותו למשטרה. הסדרה מתמקדת בתוכניתה של אמנדה להרוס כל אדם שלקח חלק בהפללת אביה. לאורך הדרך, היא מגלה עובדות שונות על עברו של אביה המשנות את תוכניותיה פעמים רבות. ככל שהסדרה נמשכת, קושרת אמנדה בריתות עם אנשים שונים שעוזרים לה בתוכניתה.

דמויות

קישורים חיצוניים 

 

ABC: תוכניות וסדרות
נקמה באמנות
סדרות דרמה אמריקאיות
סדרות דרמה המשכיות
סדרות טלוויזיה אמריקאיות שעלו לשידור בשנות ה-2010
סדרות מתח אמריקאיות
תוכניות טלוויזיה שמתרחשות בלוס אנג'לס
זוכות פרס גרייסי